එමෙන්ම එය පවුල් පිටින් නැරැඹීමේ ප්‍රවණතාවක් ද ඇති බව උදයකාන්ත සරසවියට දන්වා සිටින්නේ ඉමහත් සතුටිනි.රන්කෙවිට 2 ගොපළුගේ වික්‍රම මිලේනියම් එන්ටර්ටේන්මන්ට් වෙනුවෙන් රංජිත් ජයසූරිය, ප්‍රවීන් ජයරත්න, ජනිත මාරසිංහ සහ උදයකාන්ත වර්ණසූරිය නිෂ්පාදනය කොට ඇත.භාරතයේ මහා සංගීතවේදීන් වන ලක්ෂ්මීකාන්ත් ප්‍යාරේලාල් යුගලයෙන් දැනට ජීවත්ව සිටින ප්‍යාරේලාල් සූරින්ගේ හැත්තෑ තුන්වන උපන්දින සැමරුමට සමගාමීව එතුමන් නිර්මාණය කළ ගීී ඇතුළත් විචිත්‍රවත් ප්‍රසංගයක් මෙම මස 06 වැනිදා එනම් හෙට සවස 5.30 ට කොළඹ 07 ග්‍රෙගරිස් පාර අංක 16/2 ලිපිනයෙහි පිහිටි ඉන්දියානු සංස්කෘතික මධ්‍යස්ථානයේදී පැවැත්වෙයි.ප්‍යාරේලාල් සංගීතවේදියාණන් සංගීතය සපයන ලද ගීත අතරින් ෆිල්ම් ෆෙයාර් සම්මානයෙන් පිදුම් ලැබූ ගීත විස්සක් මෙම ප්‍රසංගය සඳහා ඇතුළත්වේ.පාරස්මනී චිත්‍රපටය මගින් සංගීත ලොවට හඳුන්වා දුන් නිර්මාණකරුවකු වූ ප්‍යාරේලාල් ඉන් පසුව දෝස්ති, මිලන්, ජිති කී රහා, අමර් අක්බාර් ඇන්තනි යන නිර්මාණ තුළින් විශිෂ්ට සංගීත නිර්මාණයන් ඉදිරිපත් කිරීමට සමත් වූහ.